SAN FERNANDO CITY, La Union – Mailalaan ita ti maysa a Pinoy peacekeeper idiay Golan Heights a masubboten ti Syrian rebels ti Position 68 no sadino nga immuna a napasamak ti standoff iti nagbaetan dagiti suldado sadiay.
Immuna ditoy, inlanad ti maysa a Filipino UN peacekeeper idiay Golan Heights dagiti pannubok a napasaranda iti pannakilaban kadagiti Syrian rebels.
Numan saan a karaman kadagiti suldado a na-trap iti Position 68 ken nakasinnukatan pay ti putok dagiti rebelde idiay Syria, ket dakkel ti panagyaman ti saanen a nainaganan a suldado gapu ta natalgeden ti kasasaadda dagiti kakaduana.
Iti impatulodna a mensahe iti Bombo Radyo La Union, kinuna ti nadakamat a Pinoy peacekeeper a dinadael dagiti kakaduada iti Position 68 ti "concertina" wenno razor wire ken nagkaradapda nga
immadayo iti lugar bayat a matmaturog dagiti rebelde iti aglikmot dagitoy.
Daytoy ket babaen metten ti tulong dagiti Irish soldiers a nangitulod kadakuada idiay Camp Ziuoani a sakupen ti Israel.
Kinunana a bukod metten a diskarte dagiti suldado a Pinoy ti panangdadael iti razor wire bayat a nakabantay iti aglawlaw dagiti Irish troops a nakalugan ti 20 a tangke nga pammutbuteng kadagiti rebelde.
Segun iti source, idiay met kuma isuna Position 68 ngem in-assign laengen isuna kas military police (MP) iti Camp Faouar-Bravo side idiay Syria.
Dinakamat na met a nakadkadlaw a nakapsot iti pammagi dagiti rebelde ken kurang iti taraon.
Iti agdama ket kompleto manen dagiti 300 Filipino UN peacekeepers ngem nakadestino da iti nadumaduama a kampo tapno makilaban kadagiti Syrian rebels.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn